wickkiey/tamil-wikipedia-chunked huggingface dataset:
# சோய் காங்கி

**சோய் காங்க்ஹீ** (*Choi Kang-hee*, பிறப்பு: மே 5, 1977) ஒரு தென் கொரிய நாட்டு நடிகை மற்றும் வானொலி டி.ஜே. ஆவார். இவர் 1995ஆம் ஆண்டு முதல் தங்க யூ, பரோடேச்ட் த பாஸ், ஹார்ட் டு ஹார்ட் போன்ற பல தொலைக்காட்சி தொடர்களிலும் மற்றும் மை ஸ்கேரி கேர்ள், மை லவ், பெஸ்ட்செல்லர்ஸ் போன்ற திரைப்படங்களிலும் நடித்துள்ளார்.
# விக்கிப்பீடியா:பங்களிப்பாளர் அறிமுகம்/சக்திகுமார் லெட்சுமணன்

**சக்திகுமார் லெட்சுமணன்** தமிழ்நாட்டின் சிவகங்கை மாவட்டத்தில் தேவகோட்டை அருகேயுள்ள சடையமங்கலம் கிராமத்தைச் சேர்ந்தவர். தற்போது கோவை சட்டக்கல்லூரியில் பயின்று வரும் இவர் ஓர் உழவரும் கூட! இவர் ஓய்வு நேரங்களில் தமிழ் விக்கிப்பீடியா, தமிழ் விக்கி மேற்கோள்கள் திட்டங்களில் பங்களித்து வருகிறார். இந்திய வங்கிகள், கல்வி, திரைப்படங்கள் சார்ந்த தலைப்புகளில் ஆர்வம் உடையவர். தமிழ் விக்கிப்பீடியாவில் உள்ள கட்டுரைகளின் எண்ணிக்கையை ஓர் இலட்சமாக உயர்த்துவதை முதன்மை இலக்காகக் கொண்டவர். ஐடிபிஐ வங்கி, கோயம்புத்தூர் மாவட்டத்திலுள்ள கல்வி நிலையங்கள், ராதா (நடிகை), இந்திய நினைவு நாணயங்கள், திரிஷ்யம் முதலிய கட்டுரைகளில் முதன்மையாகப் பங்காற்றியுள்ளார்.
# ஹாட் பொட்டேடோ

**ஹாட் பொட்டேடோ** (Hot Potatoes) என்பது இணைய தளத்தில் ஆடும் ஓர் விளையாட்டு மென்பொருள் ஆகும். இது கற்றலில் பயன்தரக்கூடியது. மாணவர்களுக்குத் தேவையான ஆறு வகை மதிப்பீட்டுப் பயிற்சிகளை ஹாட்பொட்டேடோ என்கிற மென்பொருள் அளிக்கிறது. பலவுள் தெரிவு, குறுவினா, பொருத்துக வகை வினாக்கள், புதிர்விளையாட்டு, வாக்கியத்தை இடம் மாற்றுதல், கோடிட்ட இடத்தை நிரப்புதல் போன்ற ஆறு வகையான விளையாட்டுகளை நாமே உருவாக்கும் முறையில் செயலிகள் அமைந்துள்ளன. ஆறாவது செயலி மேற்கண்ட அணைத்து விளையாட்டுகளையும் உள்ளடக்கியது.  
இந்த மென்பொருளானது விக்டோரியா பல்கலைக்கழகத்தின் மனிதவள கணினி மற்றும் ஊடக மையத்தில், ஆராய்ச்சி மற்றும் வளர்ச்சிக் குழுவினால் தயாரிக்கப்பட்டது. 1998இல், பெல்ஜியத்தில் உள்ள லியுவென்னில் நடந்த, யுரோகால் மாநாட்டில், இம்மென்பொருளின் 2.0 வரிசை வெளியிடப்பட்டது. இம்மென்பொருள்மீதான வணிகத்தை ஹாஃப்-பேக்ட் மென்பொருள் அமைப்பு (Half-Baked Software Inc.) நிர்வகிக்கிறது. அக்டோபர் 2009இலிருந்து இந்த மென்பொருள் அனைவருக்கும் பயன்படும் வகையில் இலவசமாகத் தரப்படுகிறது. ஆனால் இது திறமூலம் இல்லை. விண்டோசு இயங்கு தளத்தில் செயல்படக்கூடிய இந்த மென்பொருளை யாவா மூலமும் நிறுவலாம். தற்பொழுது, தமிழ்நாட்டில் உள்ள அரசுப் பள்ளிகளில், இம்மென்பொருளை மாணவர்களுக்குப் பயன்படுத்த, தமிழ்நாடு மாநிலக் கல்வி மற்றும் ஆராய்ச்சி நிறுவனமானது ஆசிரியர்களுக்குப் பயிற்சி அளித்தது. அதன்படி பயிற்சி பெற்ற ஆசிரியர்கள் இம்மென்பொருளைப் பயன்படுத்திவருகின்றனர்.
# ஆர்சனிக் மூவயோடைடு

ஆர்சனசு அயோடைடு
|Section1=
|Section2=
|Section3=
|Section7=
# ஆர்சனிக் மூவயோடைடு

## வினைகள்

ஆர்சனிக் மூவயோடைடு தண்ணீரில் மெல்ல நீராற்பகுப்பு அடைந்து ஆர்சனிக் மூவாக்சைடு மற்றும் ஐதரயோடிக் அமிலம் ஆகியனவற்றைத் தருகிறது. ஐதரயோடிக் அமிலத்துடன் சமநிலை கொண்டுள்ள ஆர்சனசமிலம் உருவாதல் வழியாக இவ்வினை நிகழ்கிறது. இச்சேர்மத்தின் நீர்க்கரைசல் உயர் அமிலத்தன்மையுடன் காணப்படுகிறது. (0.1N கரைசலின் pH =1.1) 200° செல்சியசு வெப்பநிலையில் இது, ஆர்சனிக் மூவாக்சைடு, தனிமநிலை ஆர்சனிக் மற்றும் அயோடினாகச் சிதைவடைகிறது. இருப்பினும் இச்சிதைவு வினையானது 100° செல்சியசு வெப்பநிலையில் அயோடின் வாயுவை வெளியேற்றும் செயலுடன் தொடங்கிவிடுகிறது.
# ஆர்சனிக் மூவயோடைடு

## பண்டைய பயன்கள்

லையாம் தோனெலியின் கரைசல் என்ற பெயரில் முற்காலத்தில் இச்சேர்மம் வாத நோய், மூட்டழற்சி, மலேரியா, உறக்கநோய் நச்சுயிரி தொற்றுகள், காசநோய் மற்றும் நீரிழிவு நோய்
ஆகியனவற்றிற்குப் பரிந்துரைக்கப்பட்டது.
# சித்தன்கேணி

**சித்தன்கேணி**, இலங்கையின் யாழ்ப்பாண மாவட்டத்தில் வலிகாமம் மேற்குப் பிரதேச செயலாளர் பிரிவில் உள்ள ஒரு ஊர். இது, சித்தன்கேணி கிராம அலுவலர் பிரிவுக்குள் அடங்குகின்றது. இவ்வூரின் கிழக்கே சங்கானையும், தெற்கில் வட்டுக்கோட்டையும், மேற்கில் பண்ணாகம், தொல்புரம் ஆகிய ஊர்களும் உள்ளன. யாழ்ப்பாணம்-மானிப்பாய்-காரைநகர் வீதியும், வல்லை-தெல்லிப்பழை-அராலி வீதியும் இவ்வூரில் ஒன்றையொன்று வெட்டிச் செல்கின்றன. இச்சந்தி சித்தன்கேணிச் சந்தி எனப்படுகிறது.
# சித்தன்கேணி

## பெயர்க்காரணம்

இவ்விடத்தின் சித்தன்கேணி என்ற பெயருக்கு **காரணம்** என கூறப்படும் வாய்வழிக்கதை: **ஒரு காலத்தில் இவ்விடத்தில் பிரபலமான சித்தர்கள் ஒன்று கூடி வழிபாடுகளை நடத்தினரெனவும் அவர்கள் இறைவனை வழிபடும் நோக்குடன் கேணி ஒன்றை அமைத்தாகவும் அதன் காரணத்தாலேயே இவ்வூருக்கு இப்பெயர் அமைந்தாகவும் கூறப்படுவதுண்டு.** சித்தர்கள் அமைத்து வழிபட்டதாக கூறப்படும் அந்த பழமை வாய்ந்த கேணி தற்போதும் காணப்படுகின்றது. அக் கேணிக்கருகில் ஒரு வைரவராலயமும் அமைத்து அப் பிரதேச மக்கள் வழிபாடுகளை நடத்தி வருவதுடன் பூசாரி என அழைக்கப்படும் அந்தணர்களால் முக்கால பூசை வழிபாடுகளும் இடம்பெற்று வருவது குறிப்பிடத்தக்க விடயம் ஆகும்.
# சித்தன்கேணி

## நிறுவனங்கள்

சித்தன்கேணியில் இரண்டு அரசாங்கப் பாடசாலைகள் உள்ளன. இவற்றுள் பிளவத்தை அமெரிக்க மிசன் தமிழ்க் கலவன் பாடசாலையில் ஒன்று முதல் எட்டாம் வகுப்புவரை வகுப்புக்கள் உள்ளன. ஶ்ரீ கணேச வித்தியாலயத்தில் மாணவர்கள் 13 ஆம் ஆண்டுவரை கற்கலாம்.  
மேலும் இவ்வூரில் பிரபலமான ஆலயங்களும் காணப்படுகின்றன:
- சித்தன்கேணி ஸ்ரீ சிவசிதம்பரேஸ்வரர் ஆலயம்
- சித்தன்கேணி ஸ்ரீ மகாகணபதிப் பிள்ளையார் ஆலயம்
- கலைநகர் கம்பம்புலோ ஆதிவைரவர் ஆலயம்
- வட்டு வடக்கு பிரமனாச்சித்தோட்டம் கற்பகப் பிள்ளையார் தேவஸ்தானம்
- சித்தன்கேணி நாககன்னி அம்பாள் ஆலயம்
# வானவன்மாதேவிபுரம்

**வானவன்மாதேவிபுரம்** எனற **மானாம்பதி**, தமிழ்நாட்டின் காஞ்சிபுரம் மாவட்டத்தில், உத்திரமேரூருக்கு அருகே, வந்தவாசி சாலையில் அமைந்துள்ள சிற்றூராகும். இவ்வூரின் வரலாற்றுப்பெயர் வானவன்மாதேவிபுரம் ஆகும்.. இந்த ஊர் ஆயிரம் ஆண்டுகளுக்கு முற்பட்டது. இந்த ஊரில் அரசினர் மேல்நிலைப் பள்ளி ஒன்று உள்ளது.  
சற்றேறக்குறைய 2000 வீடுகளுக்கு மேல் இங்குள்ளன.
# நிக்கல்(II) அயோடைடு

**நிக்கல்(II) அயோடைடு** *(Nickel(II) iodide)* என்பது NiI<sub>2</sub> என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இணைக்காந்தமான இச்சேர்மம் கருப்பு நிறத்துடன் காணப்படுகிறது. தண்ணீரில் எளிதில் கரைந்து நீரணைவுச் சேர்மங்களின் நீலப்-பச்சை நிறக் கரைசலைக் கொடுக்கிறது. இந்நிறம் குறிப்பாக நீரேற்றம் பெற்ற நிக்கல்(II) சேர்மங்களுக்கு உரியது ஆகும். ஓரியல்பு வினையூக்கியாக சில பயன்களை இச்சேர்மம் கொண்டுள்ளது.
# நிக்கல்(II) அயோடைடு

## அமைப்பு மற்றும் தயாரிப்பு

நீரற்ற நிக்கல்(II) அயோடைடு CdCl<sub>2</sub> சேர்மத்தின் தலைமைப்பண்பு கூறுகளுடன் படிகமாகிறது. ஒவ்வொரு நிக்கல்(II) மையமும் எண்முக ஒருங்கிணைவு வடிவத் தோற்றத்தை வெளிப்படுத்துகிறது.  
ஐந்து நீரேற்றை நீர்நீக்கம் செய்து NiI<sub>2</sub> தயாரிக்கப்படுகிறது.  
NiI2 எளிமையாக நீரேற்றம் அடைகிறது. நிக்கல் ஆக்சைடு, நிக்கல் ஐதராக்சைடு அல்லது நிக்கல் கார்பனேட்டுடன் ஐதரயோடிம் அமிலத்தில் கரைத்து இவற்றைத் தயாரிக்கலாம். நீரிலி வடிவ நிக்கல்(II) அயோடைடை, தூளாக்கப்பட்ட நிக்கலுடன் அயோடின் சேர்த்துத் தயாரிக்கலாம்.  
சில தொழிற்துறை பயன்களையும் நிக்கல்(II) அயோடைடு கொண்டுள்ளது. கார்பனைலேற்ற வினைகளில் வினையூக்கியாக இது செயலாற்றுகிறது . கரிமத் தொகுப்புவினைகள் சிலவற்றில் பொருத்தமான வினையாக்கியாக, குறிப்பாக சமாரியம்(II) அயோடைடுடன் இணைந்துச் செயல்படுகிறது.
# கார்பன் நான்கையோடைடு

**கார்பன் நான்கையோடைடு** *(Carbon tetraiodide)* என்பது CI<sub>4</sub> என்ற மூலக்கூற்று வாய்ப்பாடு கொண்ட நான்கு ஆலோ மீத்தேன் வகை வேதியியல் சேர்மமாகும். பிரகாசமான சிவப்பு நிறம் கொண்ட இச்சேர்மம் வண்ணமயமான மீத்தேன் வழிப்பொருட்களுக்கு சிறந்த உதாரணமாகக் கருதப்படுகிறது. இதர மீத்தேன் வழிப்பொருட்கள் மிகக்குறைவான எடைஅளவு கார்பனை பெற்றிருந்தாலும் இச்சேர்மம் சற்றுக் கூடுதலாக 2% கார்பனின் எடையைப் பெற்றுள்ளது.  
இந்த நான்முகி மூலக்கூறின் தோற்றத்தில் 2.12 ± 0.02 Å. என்ற இடைவெளி தொலைவுடன் C-I பிணைப்புகள் உள்ளன. குறுகிய அயோடின் – அயோடின் 3.459 ± 0.03 Å பிணைப்புகளால் இம்மூலக்கூறு சற்று நெரிசலாகக் காணப்படுகிறது. இதன்காரணமாகவே வெப்பத்திலும் ஒளியிலும் இச்சேர்மம் நிலைப்புத்தன்மை இன்றி காணப்பட வாய்ப்பு ஏற்படுகிறது. அனேகமாக இதே காரணத்தினாலேயே அறு அயோடோ ஈத்தேன் அறியப்படாமல் இருக்கலாம்.  
கார்பன் நான்கையோடைடு நான்முக படிகவமைப்பில் (a 6.409, c 9.558 (.10−1 நானோ மீட்டர்).படிகமாகிறது.  
சமச்சீராக நான்முக மூலக்கூறுகள் பதிலீடு செய்யப்பட்டிருப்பதால் இருமுனைத் திருப்புத்திறன் இங்கு சுழியாக உள்ளது.
# கார்பன் நான்கையோடைடு

## பண்புகள்

தண்ணீருடன் CI<sub>4</sub> வினைபுரிந்து அயோடோஃபார்ம் மற்றும் அயோடின் ஆகியனவற்றைத் தருகிறது. மற்றபடி இச்சேர்மம் முனைவற்ற கரிமக் கரைப்பான்களில் கரைகிறது. வெப்பம் மற்றும் ஒளியால் சிதைவடைந்து நான்கையோடோ எத்திலீனாக I<sub>2</sub>C=CI<sub>2</sub> மாறுகிறது.
# கார்பன் நான்கையோடைடு

## தயாரிப்பு

அலுமினியம் முக்குளோரைடு வினையூக்கியாகச் செயலாற்றி அறை வெப்பநிலையில் ஆலசன் பரிமாற்ற தொகுப்பு வினையின் மூலமாக கார்பன் நான்கையோடைடு தயாரிக்கப்படுகிறது. விளைபொருளான கரைசலில் இருந்து இது படிகமாகிறது:  
::CCl<sub>4</sub> + 4 EtI → CI<sub>4</sub> + 4 EtCl.
# கார்பன் நான்கையோடைடு

## பயன்கள்

காரத்துடன் கார்பன் நான்கையோடைடு வினைபுரிந்து அயோடினேற்றம் செய்யும் வினையாக்கியாக இது பயன்படுகிறது. கீட்டோன்களை PPh3 மற்றும் CI4 ஆகியனவற்றுடன் சேர்ந்து 1,1- ஈரயோடோயீத்தீனாக மாற்றுகிறது. அப்பெல் வினையின் வினைவழி முறையைப் போல ஆல்ககால், அயோடைடு மாற்றம் நிகழ்கிறது. அப்பெல் வினையில் ஆல்ககாலில் இருந்து குளோரினை உருவாக்க கார்பன்நாற்குளோரைடு பயன்படுத்தப்படுகிறது.
# கார்பன் நான்கையோடைடு

## பாதுகாப்பு

கார்பன் நான்கையோடைடை 0 °செ இல் சேமித்து வைக்க வேண்டுமென்று தயாரிப்பாளர்கள் பரிந்துரைக்கின்றனர். எரிச்சல் உண்டாக்கும் தன்மை இதற்கு உண்டு. இதனுடைய உயிர் போக்கும் அளவு (LD50) 178 மி.கி.கி.கி−1. ஆகும். பொதுவாக பெர்ராலசனேற்ற கரிமச் சேர்மங்கள் நச்சுகளாகக் கருதப்படுகின்றன. ஆனால், பெர்புளோரோ ஆல்க்கேன் மட்டும் சற்று விதிவிலக்காகக் கருதப்படுகிறது.
# அசெட்டைல் புளோரைடு

**அசெட்டைல் புளோரைடு** *(Acetyl fluoride )* என்பது C<sub>2</sub>H<sub>3</sub>FO என்ற மூலக்கூற்று வாய்ப்பாடு கொண்ட ஓர் அசைல் ஆலைடுச் சேர்மம் ஆகும்
# அசெட்டைல் புளோரைடு

## தயாரிப்பு

அசிட்டிக் நீரிலியுடன் ஐதரசன் புளோரைடைச் சேர்த்து வினைப்படுத்தும் போது நிகழும் தொகுப்பு வினையில் உடன் விளை பொருளாக அசெட்டைல் புளோரைடு தோன்றுகிறது  
: + → +
# முதலாம் குமாரகுப்தன்

450-இல் முதலாம் குமாரகுப்தன் காலத்திய குப்தப் பேரரசு]]  
**முதலாம் குமாரகுப்தன்** என்பவன் குப்தப் பேரரசனாவான். இவனுக்கு சக்ராதித்யா என்ற பெயரும் இருந்தது. இவர் பொ.ஊ. 415-455 வரை பதவியில் இருந்தார். இவர் இவருக்கு முன்னர் ஆட்சியில் இருந்த இரண்டாம் சந்திரகுப்தர், துருவதேவி ஆகியோரின் மகனாவார்.  
ஒரு வல்லமையுள்ள ஆட்சியாளனாக இருந்த இப்பேரரசர், வங்காளத்திலிருந்து கத்தியவார் வரையும், இமயத்திலிருந்து நர்மதா வரையும் பரந்திருந்த பெரிய பேரரசைப் பாதுகாத்து வந்தார். இவர் ஏறத்தாழ 40 ஆண்டுகள் திறமையாக ஆட்சி செய்தார். எனினும், இவரது ஆட்சியின் இறுத்திப் பகுதி சிறப்பாக அமையவில்லை. மத்திய இந்தியாவைச் சேர்ந்த புஷ்யமித்திர சுங்கன் என்பவன் நடத்திய கலகங்களும், வெள்ளை ஹூணர்களின் ஆக்கிரமிப்புக்களும், குப்தப் பேரரசுக்கு பிரச்சினைகளை உண்டாக்கின. ஆனால், குமாரகுப்தர், இவ்விரு பகுதியினரையும் தோற்கடித்துத் தனது வெற்றியைக் கொண்டாடுமுகமாக அசுவமேத வேள்வியை நடத்தினார்.  
இவர், தனது பெயரைக்கொண்ட குமரக் கடவுளின் உருவம் பொறித்த புதிய நாணயங்களை வெளியிட்டார். இவரைப் பற்றிய குறிப்புகள் ஜூனாகத் பாறைகளில் எழுதப்பட்டுள்ளன.
# முதலாம் குமாரகுப்தன்

## நாளாந்தா பல்கலைக்கழகம்

முதலாம் குமாரகுப்தர் நாளந்தாவில் பௌத்த சமயம் மற்றும் அறிவியல் போன்ற கல்விகளைப் பயில நாளந்தா பல்கலைக்கழகத்தை நிறுவினார். தற்போது நாளாந்தா பல்கலைக்கழகத்தை, யுனெஸ்கோ நிறுவனத்தால் 15 சூலை 2016-இல் உலகப்பாரம்பரியக் களக்களில் ஒன்றாக அறிவிக்கப்பட்டுள்ளது.  
. இது குமாரகுப்தன் காலத்தில் உருவாக்கப்பட்டது]]
# அல்லைல் அயோடைடு

**அல்லைல் அயோடைடு அல்லது 3 அயோடோ புரொப்பீன்** *(Allyl iodide (3-iodopropene)* என்பது C3H5I என்ற மூலக்கூற்று வாய்ப்பாடு கொண்ட ஓரு கரிம ஆலைடு வகைச் சேர்மமாகும். ஆல்க்கைல் 2 பைர்ரோலிடன்கள், சார்பிக் அமில எசுத்தர்கள், 5,5- இல் இருபதிலீடு செய்யப்பட்ட பார்பிட்யூரிக் அமிலங்கள் மற்றும் கரிமவுலோக வினையூக்கிகள் போன்ற கரிமச் சேர்மங்களைத் தயாரிக்க இச்சேர்மமானது பயன்படுகிறது. மெத்தில் அயோடைடை முப்பீனைல் பாசுபைட்டுடன் சேர்த்து, அல்லைல் ஆலைடுகளின் மீதான பிங்கெல்சிடெய்ன் வினையின் மூலம் அல்லது தனிமநிலை பாசுபரசு மற்றும் அயோடின் ஆகியன கிளிசரால் உடன் ஈடுபடும் வினை போன்ற வழிமுறைகளில் அல்லைல் அயோடைடு தொகுப்பு முறையில் தயாரிக்கப்படுகிறது. எக்சேனில் கரைந்துள்ள அல்லைல் அயோடைடை −5 ° செல்சியசு வெப்பநிலையில் உறைநிலையில் , சிதைவடைந்து அயோடினை வெளியிடுவதற்கு முன்புவரை மூன்று மாதங்களுக்கு வைத்திருக்கலாம்
.
# கோல்கர்

**கோல்கர்** என்னும் கட்டிடம், இந்திய மாநிலமான பீகாரின் பட்னாவில் காந்தி மைதானத்தின் மேற்கில் அமைந்துள்ளது. இந்த குதிரை 1786ஆம் ஆண்டில் கேப்டன் ஜான் கர்ஸ்டின் என்பவர் கட்டினார். கோல்கர் என்ற சொல்லுக்கு வட்ட வடிவிலான வீடு என்று பொருள்.
# கோல்கர்

## வரலாறு

1770ஆம் ஆண்டில் ஏற்பட்ட பஞ்சத்தால் வங்காளம், பீகார், வங்காளதேசம் ஆகிய பகுதிகளில் ஏறத்தாழ ஒரு கோடி மக்கள் இறந்தனர். அப்போதைய இந்தியத் தலைமை ஆளுநரான வாரன் ஹேஸ்டிங்ஸ் என்பவரின் உத்தரவால் இந்த கட்டிடம் கட்டப்பட்டது. இதில் பிரித்தானிய இராணுவத்துக்கு தேவையான தானியங்கள் சேர்த்து வைக்கப்பட்டன. இதை ஈஸ்ட் இந்தியா கம்பெனியைச் சேர்ந்த கேப்டன் ஜான் கர்ஸ்டின் என்பவர் கட்டினார். இதில் 140000 டன்கள் எடையுள்ள பொருட்களை சேர்த்து வைக்கலாம்.  
இந்தக் கட்டிடத்தை 2002ஆம் ஆண்டில் மேம்படுத்தியது பீகார் மாநில அரசு.
# சட்ட அமலாக்க முகமை

வட அமெரிக்க பகுதிகளில் ஒரு **சட்ட அமலாக்க முகமை** (*Law Enforcement Agency*) என்றால், சட்டங்களை நடப்பிலாக்க அல்லது அமலாக்கம் செய்வதற்கானப் பொறுப்பு வகிக்கும் ஓர் அரசு முகமையாகும்.  
வட அமெரிக்காவிற்கு வெளியில், இது போன்ற அமைப்புகள் பொதுவாக காவல் சேவைகள் என அழைக்கப்படுகிறது. வட அமெரிக்காவில், இதில் சில சேவைகள் காவல் என்றும், மற்றவை ஷெரிஃப் அலுவல் அல்லது ஷெரிஃப் துறை (Sheriff office/Department), அதாவது வட்டார காவலிற்கான தனித்துறை, எனவும் அறியப்படுகிறது. அதேவேளையில் அமெரிக்க ஒன்றிய நாடுகளில் விசாரனை காவல் சேவை பிரிவு பரவலாக ப்யுரோ என அழைக்கப்படுகிறது. உதாரணமாக *ஃபெடரல் ப்யுரோ ஓஃப் இன்வெஸ்டிகேஷன்*
# குஜராத் விரைவுவண்டி

19011/19012 **குஜராத் விரைவுவண்டி** என்னும் விரைவுவண்டி, இந்திய இரயில்வேயின் நிர்வாகத்துக்கு உட்பட்டு இயக்கப்படுகிறது. இது மும்பை சென்ட்ரலில் இருந்து அகமதாபாத்துக்கு வந்து, மீண்டு சென்ட்ரலை சென்றடையும்
# குஜராத் விரைவுவண்டி

## நேர விவரம்

19011 குஜராத் விரைவுவண்டி, ஒவ்வொரு நாளும் 5:45 மணிக்கு மும்பை சென்ட்ரலில் இருந்து கிளம்பி, அதே நாளில் 14:55 மணிக்கு அகமதாபாத்தை வந்தடையும்.  
19012 குஜராத் விரைவுவண்டி, ஒவ்வொரு நாளும் 7:00 மணிக்கு அகமதாபாத் சந்திப்பில் இருந்து கிளம்பி, அதே நாளில் 16:25 மணிக்கு மும்பை சென்ட்ரலை வந்தடையும்.  
| நிலையக் குறியீடு | நிலையத்தின் பெயர் | **19011 - மும்பை சென்ட்ரல் - அகமதாபாத் விரைவுவண்டி** | தொலைவு | நாள் | **19012 - அகமதாபாத் சந்திப்பு - மும்பை சென்ட்ரல் விரைவுவண்டி** | தொலைவு | நாள் |  |  |  |
| --- | --- | --- | --- | --- | --- | --- | --- | --- | --- | --- |
| BCT | மும்பை சென்ட்ரல் | **கிளம்பும் இடம்** | **05:45** | 0 | 1 | **16:25** | **சேரும் இடம்** | 491 | 1 |  |
| DDR | தாதர் | 05:55 | 05:57 | 6 | 1 | 15:58 | 16:00 | 486 | 1 |  |
| BVI | போரிவலி | 06:25 | 06:27 | 30 | 1 | 15:24 | 15:26 | 462 | 1 |  |
| PLG | பால்கர் | - | - | 86 | 1 | 14:14 | 14:16 | 404 | 1 |  |
| BOR | போய்சர் | 07:26 | 07:28 | 99 | 1 | 14:02 | 14:04 | 393 | 1 |  |
| VAPI | வாப்பி | 08:43 | 08:45 | 168 | 1 | 12:53 | 12:55 | 298 | 1 |  |
| BL | வல்சாடு | 09:12 | 09:17 | 194 | 1 | 12:03 | 12:25 | 298 | 1 |  |
| BIM | பிலிமோரா | 09:35 | 09:37 | 212 | 1 | 12:01 | 12:02 | 280 | 1 |  |
| NVS | நவசாரி | 09:52 | 09:54 | 233 | 1 | 11:41 | 12:43 | 280 | 1 |  |
| ST | சூரத் | 10:28 | 10:33 | 263 | 1 | 11:15 | 11:20 | 229 | 1 |  |
| BRC | வடோதரா சந்திப்பு | 12:40 | 12:45 | 392 | 1 | 09:00 | 09:05 | 100 | 1 |  |
| ANND | ஆனந்து சந்திப்பு | 13:17 | 13:19 | 427 | 1 | 08:15 | 08:17 | 64 | 1 |  |
| ADI | அகமதாபாத் சந்திப்பு | **14:55** | **சேரும் இடம்** | 491 | 1 | **கிளம்பும் இடம்** | **07:00** | 0 | 1 | } |
# எத்தில் அயோடைடு

**எத்தில் அயோடைடு** *(Ethyl iodide)* என்பது C<sub>2</sub>H<sub>5</sub>I என்ற மூலக்கூற்று வாய்ப்பாடு கொண்ட நிறமற்ற வேதியியல் சேர்மமாகும். இச்சேர்மம் அயோடோ மீத்தேன் என்றும் அழைக்கப்படுகிறது. எத்தனாலுடன் அயோடின் மற்றும் பாசுபரசு சேர்த்து சூடுபடுத்தும் போது எத்தில் அயோடைடு உருவாகிறது. காற்றில் படும்போது குறிப்பாக ஒளியால் பாதிக்கப்பட்டு கரைந்துள்ள அயோடின் காரணமாக மஞ்சள் அல்லது சிவப்பு நிறமாக மாறுகிறது. ஐதரயோடிக் அமிலம் மற்றும் எத்தனால் வினைபுரியும் போதும் காய்ச்சி வடித்து எத்தில் அயோடைடு தயாரிக்கலாம். செப்புத் துகளில் சேமித்து வைத்தால் மட்டுமே விரைவாகச் சிதைவடைவதில் இருந்து எத்தில் அயோடைடை பாதுகாக்க முடியும். இவ்வாறான முறையும் கூட ஓராண்டு வரைதான் பலன்தரும் என்பது கவனிக்கத் தக்கதாகும்.  
ஏனெனில் அயோடைடு நல்ல விடுபடும் குழுவாகும், மற்றும் எத்தில் அயோடைடு ஒரு வலிமையான எத்திலேற்றும் முகவராகக் செயல்படக் கூடியச் சேர்மமாகும். ஐதரசனை தனி உறுப்பாக வழங்கும வேதிப் பொருளாகவும் இது பயன்படுத்தப்படுகிறது.
# எத்தில் அயோடைடு

## தயாரிப்பு

சிவப்பு பாசுபரசு, எத்தனால், மற்றும் அயோடின் ஆகியன வினைபுரிவதால் எத்தில் அயோடைடு தயாரிக்கப்படுகிறது. தனிநிலை எத்தனாலும் அயோடின் பொடியும் எத்தனாலில் கரைந்து இச்செயல் முறையில் பயன்படுத்தப்படுகின்றன. செயல்முறை நிகழும் போது வெப்பநிலை கட்டுப்படுத்தப்படுகிறது. நிலைப்புத்தன்மையற்றது என்ற காரணத்தினால் பாசுபரசு முக்குளோரைடு அவ்விடத்திலேயே தயாரித்துக் கொள்ளப்படுகிறது  
:<math>\mathrm{3 \ C_2H_5OH + PI_3 \rightarrow 3 \ C_2H_5I + H_3PO_3}</math>  
மாசு கலந்து உருவாகும் இக்கலவை காய்ச்சி வடித்தல் முறையில் தூய்மைப்படுத்தப்படுகிறது.
# தனித்த பகுதி (அமெரிக்கா)

**தனித்தப் பகுதி**கள் (*insular area*) எனப்படுவன ஐக்கிய அமெரிக்க நாட்டின் ஐம்பது மாநிலங்களிலோ அமெரிக்க கூட்டரசு மாவட்டம் வாசிங்டன், டி. சி.யிலோ இல்லாத அமெரிக்க நிலப்பகுதிகள் ஆகும். இவை இலத்தீன் சொல்லான *இன்சுலா* ("தீவு") என்பதைக் கொண்டு ஆங்கில மொழியில் "இன்சுலர்" பகுதிகள் என அங்கு குறிப்பிடப்படுகின்றன. இவை ஒருகாலத்தில் போர்ப் பிரிவின் தனித்தப்பகுதி விவகாரத்துறையால் நிர்வகிக்கப்பட்டு வந்தன; இன்று கூட்டரசின் உள்துறையின் கீழ் தனித்தப் பகுதிகள் விவகார அலுவலகத்தால் நிர்வகிக்கப்படுகின்றன.
# ஊசிமுறி

**ஊசிமுறி** என்பது ஒரு தொகைச்சொல். ஊசியும் முறியும் என்பது இதன் விரி. ஊசி என்பது எழுத்தாணி. முறி என்பது எழுதும் ஓலை. ஒரு பாடலை எழுதும்போது அது முடிவதற்குள் இடையிலே ஊசி முறிந்துபோன பாடல் ஒன்றுக்கு ஊசிமுறி என்னும் பெயர் சூட்டப்பட்டுள்ளது. இதனைப் பாடியவர் கம்பர் காலத்து இடைக்காடர். இடைக்காடனார், இடைக்காட்டுச் சித்தர் ஆகிய புலவர்கள் வேறு.
# ஊசிமுறி

## ஊசிமுறிப் பாடல்

<poem>ஆற்றங்கரையி னருகிருக்கு மாமரத்திற்
காக்கை யிருந்து கககவெனக் - காக்கைதனை
எய்யக் கோலில்லாமல் … என்றானே
வையக் கோனாரின் மகன்.<ref>தனிப்பாடல் திரட்டு, பக்கம் 45-54 (பாடல் 60) </poem>
# ஊசிமுறி

## ஊசி முறிந்தது

<poem>ஆற்றங் கரையி னருகிருக்கு மாமரத்திற்
காக்கை யிருந்து கககவெனக் - காக்கைதனை
எய்யக்கோல் இல்லாமல்</poem>  
என்று எழுதியதும் அவரது எழுத்தாணி முறிந்துவிட்டது. முறிந்தபோது எழுதிய சொல் நமக்குக் கிடைக்கவில்லை.  
<poem>என்றானே
வையக் கோனாரின் மகன். </poem>  
என்று வரும் அதன் தொடர்ச்சி கிடைத்துள்ளது.
# ஊசிமுறி

## பாடலின் பொருள்

ஆற்றங்கரையில் மாமரம் ஒன்று இருந்தது. அதில் காக்கை ஒன்று இருந்துகொண்டு ‘க க க’ என்று கரைந்தது. மாடு மேய்க்கும் கோனார் ஒருவரின் மகன் அதனைக் குறிவைத்து எய்து அடித்து வீழ்த்த எண்ணினான். கோல் கிடைக்கவில்லை. (எழுத்தாணி முறிவு)
# ஊசிமுறி

## பாடலின் உட்பொருள்

காக்கை - எமன்
க க க எனல் – எமன் கொக்கரிக்கும் ஒலி
வையக் கோனார் - நாடாளும் அரசன்
நாடாளும் அரசன் ஒருவன் தன்னைக் கொல்லவந்த எமனைக் கொல்ல விரும்பினான். அதற்குக் கருவிக்கோல் கிடைக்கவில்லை. சாவைத் தவிர்க்க முடியாது என்பது கருத்து.
# மதேபுரா மாவட்டம்

**மதேபுரா மாவட்டம்** என்னும் மாவட்டம், இந்திய மாநிலமான பிகாரின் மாவட்டங்களில் ஒன்று.. இதன் தலைமையகம் மதேபுராவில் உள்ளது.
# மதேபுரா மாவட்டம்

## பொருளாதாரம்

2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.
# மதேபுரா மாவட்டம்

## போக்குவரத்து

- வட்ட அளவிலான போக்குவரத்து
# சைப்பேன்

**சைப்பேன்** (*Saipan*, ) அமைதிப் பெருங்கடலின் மேற்குப் பகுதியில் அமெரிக்க தனித்த பொதுநலவாயமான வடக்கு மரியானாத் தீவுகளில் மிகப் பெரியத் தீவாகும். 2010ஆம் ஆண்டு மக்கள்தொகை கணக்கெடுப்பின்படி சைப்பேனின் மக்கள்தொகை 48,220 ஆகும்.  
பொதுநலவாயத்தின் அரசுமையம் இத்தீவின் *கேப்பிடல் ஹில்* என்ற சிற்றூரில் அமைந்துள்ளது. இத்தீவு முழுவதுமே ஒரே நகராட்சி கீழ் அமைந்துள்ளதால், பல நேரங்களில் சைப்பேனே பொதுநலவாயத்தின் தலைநகரமாக கருதப்படுகின்றது.  
சைப்பேனின் சூன் 12, 2015 முதல் மேயராக டேவிட் எம். அபதங் பதவியில் உள்ளார்.
# விளக்கெண்ணெய்

**விளக்கெண்ணெய்** (*castor oil*) என்பது ஆமணக்கு விதைகளில் (*ricinus communis*) இருந்து எடுக்கப்படும் ஒரு தாவர எண்ணெய் ஆகும். இது பிற எண்ணெய்களை விட அடர்த்தி அதிகமாகக் காணப்படுகிறது. எனவே சற்று பிசுபிசுப்புடன் காணப்படும். இதன் கொதிநிலை , அடர்த்தி 961 கிகி/மீ<sup>3</sup>. விளக்கெண்ணெய் குளிர்ச்சி தரக்கூடியது. மருத்துவப்பயன்கள் நிறைந்தது. பேதி மருந்தாகப் பயன்படுகிறது.
# வீடுகளில் விளக்கெண்ணெய் தயாரித்தல்

எளியமுறையில் வீடுகளில் விளக்கெண்ணெய் தயாரிக்கப்படுகிறது. இதற்கு ஆமணக்கு விதைகளை வெயிலில் உலர்த்தி அவற்றை உரலில் இட்டு நன்கு இடிக்கவேண்டும். அது கிட்டத்தட்ட பசை போல இருக்கும். பின்னர் பானை ஒன்றில் தண்ணீர்விட்டு அடுப்பில் வைத்துக் கொதிக்க வைக்க வேண்டும். கொதித்த நீரில் இடித்துவைத்துள்ள ஆமணக்கைக் கொட்டிக் கிளர வேண்டும். அடுப்பை நிதானமாக எரிய விட வேண்டும். சிறிது நேரத்தில் எண்ணெய் மிதக்கும். அதனைச் சிறிது சிறிதாகக் கரண்டியால் முகந்து வேறு பாத்திரத்தில் சேகரிக்க வேண்டும். சேகரித்த எண்ணெயுடன் சிறிய அளவில் நீர்த்துளிகள் கலந்து இருக்கும். எனவே எண்ணெயை வாணலியில் விட்டுச் சூடாக்க வேண்டும். சலசல என்ற சத்தத்துடன் நீர் மெல்லமெல்ல வற்றும். நீர் முழுவதுமாக வற்றிபின் சத்தம் அடங்கிவிடும். இப்போது எண்ணெயை ஆற வைத்து வடிகட்டி எடுத்து புட்டிகளில் அடைத்துப் பயன்படுத்தலாம். இயற்கையான முறையில் கண்மை தயாரிக்கவும் விளக்கெண்ணெய் பயன்படுகிறது.
# வீடுகளில் விளக்கெண்ணெய் தயாரித்தல்

## காட்டாமணக்கு

காட்டாமணக்கு செடிகளில் இருந்து பெருமளவில் எண்ணெய் எடுக்கப்பட்டு உராய்வை குறைக்கும் எண்ணெயாகவும், எரிபொருளாகவும் பயன்படுகிறது.
# சிர்கார் விரைவுத் தொடருந்து

**சிர்கார் விரைவுத் தொடருந்து** (Circar Express) இந்திய இரயில்வேயினால் இயக்கப்படும் ஒரு தினசரி தொடருந்து சேவையாகும். இது புதுச்சேரி தொடருந்து நிலையத்திலிருந்து காக்கிநாடா தொடருந்து நிலையம் வரை இயக்கப்படுகிறது. இதன் வழித்தடத்தினில் உள்ள விஜயவாடாவினை (ஆந்திரப் பிரதேசம்) கடந்து செல்வதன் மூலம் தனது இலக்கினை அடைகிறது. இது தவிர நெல்லூர், சீராலா, ராஜமுந்திரி ஆகியவை இதன் வழியில் அமைந்த பிற முக்கிய நகரங்கள் ஆகும். தினசரி செயல்படும் இந்த தொடருந்து சுமார் 702 கிலோ மீட்டர் தூரம் வரை பயணிக்கிறது.
# சிர்கார் விரைவுத் தொடருந்து

## இஞ்சின்

சென்னை எழும்பூரிலிருந்து லாலாகுடாவின் WAP-7 இஞ்சின் மூலம் விஜயவாடா சந்திப்பு வரையிலும், விஜயவாடாவின் WDP-1 இஞ்சின் மூலம் விஜயவாடாவில் இருந்து காக்கிநாடா ரயில் நிலையம் வரையிலும் செயல்படுகிறது.
# சிர்கார் விரைவுத் தொடருந்து

## தண்டவாள பங்களிப்பு

சிர்கார் விரைவு ரயில் தனது தண்டவாளத்தினை காச்சிகுடா - சென்னை எழும்பூர் விரைவுவண்டியுடன் (17652/17651) பகிர்ந்துள்ளது.
# சிர்கார் விரைவுத் தொடருந்து

## சராசரி வேகம்

தினசரி செயல்படும் இந்த ரயில் சேவை மணிக்கு 43 கிலோ மீட்டர் வேகத்தில் செயல்படுகிறது.
# சிர்கார் விரைவுத் தொடருந்து

## வழித்தடமும் நிறுத்தங்களுக்கான நேரமும்

| 1 | சென்னை
எழும்பூர் (MS) | தொடக்கம் | 17:20 | 0 | 0 கி.மீ | 1 |  |
| --- | --- | --- | --- | --- | --- | --- | --- |
| 2 | கும்மிடிப்பூண்டி
(GPD) | 18:29 | 18:30 | 1 நிமி | 52 கி.மீ | 1 |  |
| 3 | சூளூர்பேட்டை
(SPE) | 18:59 | 19:00 | 1 நிமி | 87 கி.மீ | 1 |  |
| 4 | நாயுடுபேட்டை
(NYP) | 19:24 | 19:25 | 1 நிமி | 115 கி.மீ | 1 |  |
| 5 | குண்டூர்
சந்திப்பு (GDR) | 20:25 | 20:27 | 2 நிமி | 142 கி.மீ | 1 |  |
| 6 | நெல்லூர்
(NLR) | 20:52 | 20:53 | 1 நிமி | 181 கி.மீ | 1 |  |
| 7 | பிட்ராகுண்டா
(BTTR) | 21:19 | 21:20 | 1 நிமி | 214 கி.மீ | 1 |  |
| 8 | காவாலி
(KVZ) | 21:37 | 21:38 | 1 நிமி | 231 கி.மீ | 1 |  |
| 9 | சிங்கராயகுண்டா
(SKM) | 22:03 | 22:04 | 1 நிமி | 269 கி.மீ | 1 |  |
| 10 | ஒங்கோலு
(OGL) | 22:36 | 22:37 | 1 நிமி | 297 கி.மீ | 1 |  |
| 11 | சின்ன
கஞ்சாம் (CJM) | 23:09 | 23:10 | 1 நிமி | 326 கி.மீ | 1 |  |
| 12 | வெடபலேமு
(VTM) | 23:26 | 23:27 | 1 நிமி | 338 கி.மீ | 1 |  |
| 13 | சீராலா
(CLX) | 23:34 | 23:35 | 1 நிமி | 346 கி.மீ | 1 |  |
| 14 | பாபட்லா
(BPP) | 23:44 | 23:45 | 1 நிமி | 361 கி.மீ | 1 |  |
| 15 | நிடுப்ரோலு
(NDO) | 00:04 | 00:05 | 1 நிமி | 381 கி.மீ | 2 |  |
| 16 | தெனாலி
சந்திப்பு (TEL) | 00:44 | 00:45 | 1 நிமி | 403 கி.மீ | 2 |  |
| 17 | புது
குண்டூர் (NGNT) | 01:19 | 01:20 | 1 நிமி | 428 கி.மீ | 2 |  |
| 18 | மங்களகிரி
(MAG) | 01:52 | 01:53 | 1 நிமி | 446 கி.மீ | 2 |  |
| 19 | விஜயவாடா
சந்திப்பு (BZA) | 02:45 | 03:05 | 20 நிமி | 458 கி.மீ | 2 |  |
| 20 | குடிவாடா
சந்திப்பு (GDV) | 03:59 | 04:00 | 1 நிமி | 502 கி.மீ | 2 |  |
| 21 | கைகோளுர்
(KKLR) | 04:24 | 04:25 | 1 நிமி | 531 கி.மீ | 2 |  |
| 22 | ஆகிவீடு
(AKVD) | 04:54 | 04:55 | 1 நிமி | 548 கி.மீ | 2 |  |
| 23 | பீமவரம்
நகரம் (BVRT) | 05:24 | 05:25 | 1 நிமி | 566 கி.மீ | 2 |  |
| 24 | அட்டிலி
(AL) | 06:04 | 06:05 | 1 நிமி | 586 கி.மீ | 2 |  |
| 25 | தணுக்கு
(TNKU) | 06:19 | 06:20 | 1 நிமி | 596 கி.மீ | 2 |  |
| 26 | நிடதவோலு
சந்திப்பு (NDD) | 06:49 | 06:50 | 1 நிமி | 613 கி.மீ | 2 |  |
| 27 | கொவ்வூர்
(KVR) | 07:09 | 07:10 | 1 நிமி | 628 கி.மீ | 2 |  |
| 28 | கோதாவரி
(GVN) | 07:14 | 07:15 | 1 நிமி | 632 கி.மீ | 2 |  |
| 29 | ராஜமுந்திரி
(RJY) | 07:25 | 07:27 | 2 நிமி | 636 கி.மீ | 2 |  |
| 30 | துவாரபுடி
(DWP) | 07:44 | 07:45 | 1 நிமி | 656 கி.மீ | 2 |  |
| 31 | அனபர்த்தி
(APT) | 07:49 | 07:50 | 1 நிமி | 659 கி.மீ | 2 |  |
| 32 | சமல்கோட்
சந்திப்பு (SLO) | 08:13 | 08:15 | 2 நிமி | 686 கி.மீ | 2 |  |
| 33 | காக்கிநாடா
நகரம் (CCT) | 08:40 | 08:45 | 5 நிமி | 698 கி.மீ | 2 |  |
| 34 | காக்கிநாடா
(COA) | 09:20 | முடிவு | 0 | 700 கி.மீ | 2 | } |
# சிர்கார் விரைவுத் தொடருந்து

## வண்டி எண் 17643

இது சென்னை எழும்பூரில் இருந்து, காக்கிநாடா வரை செயல்படுகிறது. மணிக்கு சராசரியாக 43 கிலோ மீட்டர் வேகத்தில், சுமார் 700 கிலோ மீட்டர் தொலைவினை 16 மணி நேரங்களில் கடக்கிறது. இது இலக்குகளுக்கு இடைப்பட்ட 131 ரயில் நிறுத்தங்களில், 32 நிறுத்தங்களை மட்டுமே கொண்டிருக்கிறது. புறப்படும் நேரத்தில் சராசரியாக ஒரு நிமிடம் தாமதத்தினையும், சென்றடையும் நேரத்தில் சராசரியாக 52 நிமிடங்கள் தாமதத்தினையும் கொண்டுள்ளது.
# அறிஞர் அண்ணா அரசினர் கலைக் கல்லூரி, நாமக்கல்

**அறிஞர் அண்ணா அரசினர் கலைக் கல்லூரி, நாமக்கல்** இந்தியாவின் தமிழ்நாட்டில் நாமக்கல் மாவட்டத்தில் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1968ஆம் ஆண்டில் தொடங்கப்பட்டது. தற்போது பெரியார் பல்கலைக்கழகத்தின் இணைவு பெற்றக் கல்லூரியாக செயற்பட்டு வருகிறது.
# அறிஞர் அண்ணா அரசினர் கலைக் கல்லூரி, நாமக்கல்

## இளநிலைப் படிப்புகள்

- பி.ஏ. தமிழ்
- பி.ஏ. ஆங்கிலம்
- பி.ஏ. பொருளாதாரம்
- பி.பி.ஏ.
- பி.காம். வணிகவியல்
- பி.எஸ்ஸி. தாவரவியல்
- பி.எஸ்ஸி. வேதியியல்
- பி.எஸ்ஸி. கணினி அறிவியல்
- பி.எஸ்ஸி. கணிதம்
- பி.எஸ்ஸி. இயற்பியல்
- பி.எஸ்ஸி. விலங்கியல்
- பி.எஸ்ஸி. புள்ளியியல்
- பி.எஸ்ஸி. புவியியல்
# அறிஞர் அண்ணா அரசினர் கலைக் கல்லூரி, நாமக்கல்

## முதுநிலைப் படிப்புகள்

- எம்.ஏ. தமிழ்
- எம்.ஏ. ஆங்கிலம்
- எம்.ஏ. பொருளாதாரம்
- எம்.எஸ்ஸி. தாவரவியல்
- எம்.எஸ்ஸி. வேதியியல்
- எம்.எஸ்ஸி. கணினி அறிவியல்
- எம்.எஸ்ஸி. கணிதம்
- எம்.எஸ்ஸி. இயற்பியல்
- எம்.எஸ்ஸி. மண்ணியல்
- எம்.எஸ்ஸி. புவியியல்
# அறிஞர் அண்ணா அரசினர் கலைக் கல்லூரி, நாமக்கல்

## இதனையும் காண்க

- நாமக்கல் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# தேவேந்திரா பிசூ

**தேவேந்திரா பிசூ** (*Devendra Bishoo*, பிறப்பு: 6 நவம்பர் 1985) கயானாவைச் சேர்ந்த மேற்கிந்தியத் துடுப்பாட்ட வீரர் ஆவார். இவர் இந்திய மரபுவழியைச் சேர்ந்தவர். இடச்சுழற்பந்து வீச்சாளரான இவர் மேற்கிந்தியத்தீவுகள் துடுப்பாட்ட அணிக்காகத் தனது முதலாவது பன்னாட்டுப் போட்டியை 2011 உலகக்கிண்ணப் போட்டிகளில் விளையாடினார்.
# தேவேந்திரா பிசூ

## 5-விக்கெட்டுகள் தேர்வு சாதனை

| # | தரவுகள் | ஆட்டம் | எதிராளி | அரங்கு | நகரம் | நாடு | ஆண்டு |
| --- | --- | --- | --- | --- | --- | --- | --- |
| **1** | 5/90 | 7 | சேர்-இ-பங்களா | டாக்கா | வங்காளதேசம் | 2011 |  |
| **2** | 6/80 | 13 | வின்சர் பூங்கா, | ரோசோ | டொமினிக்கா | 2015 |  |
# தேவேந்திரா பிசூ

## பன்னாட்டு விருதுகள்

- 2011 – ஐசிசி ஆண்டின் வளர்ந்து வரும் வீரர்
# அகோம் பேரரசு

**அகோம் பேரரசு** (*Ahom kingdom*) (ஆட்சிக் காலம்: 1228 - 1826), வடகிழக்கு இந்தியாவின், பிரம்மபுத்திரா ஆறு பாயும் தற்கால அசாம் பகுதியில், தில்லி சுல்தானகம், மொகலாயர் மற்றும் கிழக்கிந்திய கம்பெனி ஆட்சியின் போது 600 ஆண்டுகள் ஆட்சி புரிந்தது. இப்பேரரசை 1228இல் நிறுவியவர் சுகப்பா ஆவார். இப்பேரரசின் தலைநகராக ஜோர்ஹாட் நகரம் விளங்கியது. 1586-இல் அகோம் ஆட்சியாளர்கள் காமதா இராச்சியத்தின் கிழக்குப் பகுதிகளை கைப்பற்றினர். வடகிழக்கு இந்தியாவில் காலூன்றிய இந்த முதல் இந்துப் பேரரசு இதுவாகும். முதலாம் ஆங்கிலேய-பர்மிய போரின் முடிவில், இப்பேரரசு 1826இல் கிழக்கிந்திய கம்பெனி ஆட்சியுடன் இணைக்கப்பட்டது.
# அகோம் பேரரசு

## அகோம் ஆட்சியாளர்கள்

1. சுகப்பா 1228–1268
1. சுதேயுப்பா 1268–1281
1. சுபின்பா 1281–1293
1. சுகாங்பா 1293–1332
1. சுக்ராங்பா 1332–1364Interregnum1364–1369
1. ஸ்தூபா 1369–1376Interregnum1376–1380
1. தியோ காம்தி 1380–1389Interregnum1389–1397
1. சுதங்பா 1397–1407
1. சுஜங்பா 1407–1422
1. சுபாக்பா 1422–1439
1. சுசென்பா 1439–1488
1. சுஹென்பா 1488–1493
1. சுபிம்பா 1493–1497
1. சுகுங்மங் 1497–1539
1. சுக்லங்மங் 1539–1552
1. சுக்ஹம்பா 1552–1603
1. சுசெங்பா 1603–1641
1. சுரம்பா 1641–1644
1. சுதிங்பா 1644–1648
1. சுதாம்லா 1648–1663
1. சுபாங்மங் 1663–1670
1. சன்யாட்பா 1670–1672
1. சுக்லாம்பா 1672–1674
1. சுகுங் 1674–1675
1. கோபார் ரோஜா 1675–1675
1. சுஜிங்பா 1675–1677
1. சுடொய்பா 1677–1679
1. சுலிக்பா 1679–1681
1. சுபாத்பா 1681–1696
1. சுக்ருங்பா 1696–1714
1. சுதான்பா 1714–1744
1. சுனேன்பா 1744–1751
1. சுரேம்பா 1751–1769
1. சன்யோபா 1769–1780
1. சுகித்பாங்பா 1780–1795
1. சுக்லிங்பா 1795–1811
1. சுதிங்பா 1811–1818
1. புரந்தர் சிங்கா 1818–1819
1. சுதிங்பா 1819–1821
1. ஜொகேஸ்வர் சிங்கா 1821–1822
1. புரந்தர் சிங்கா 1833–1838
# அகோம் பேரரசு

## இதனையும் காண்க

- காமதா இராச்சியம்
- கூச் பெகர் சமஸ்தானம்
# புதிய சகாப்தம்

**புதிய சகாப்தம்** 1985ஆம் ஆண்டில் விசு இயக்கத்தில் வெளியான ஒரு இந்தியத் தமிழ்த் திரைப்படமாகும். விஜயகாந்த், அம்பிகா, விசு ஆகியோர் முக்கிய கதாபாத்திரங்களில் நடித்திருந்தனர். கே. கோபிநாதன் தயாரித்த இத்திரைப்படத்திற்கு கங்கை அமரன் இசையமைத்திருந்தார். இத்திரைப்படம் 1985 மே 2 அன்று வெளியானது.
# 1630

**1630** (**MDCXXX**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.
# 1630

## நிகழ்வுகள்

- பெப்ரவரி 22 - அமெரிக்கத் தொல்குடியினர் ஆங்கிலேயக் குடியேறிகளுக்கு சோளப்பொரியை அறிமுகப்படுத்தினர்.
- மார்ச் 3 - டச்சு மேற்கிந்தியக் கம்பனியின் கப்பற்படையினர் ரெசிஃபி நகரைப் போர்த்துக்கீசரிடம் இருந்து கைப்பற்றினர். டச்சு பிரேசில் நிறுவப்பட்டது.
- மார்ச் 22 - மாசச்சூசெட்ஸ் குடா குடியேற்றத் திட்டத்தில் விளையாட்டுச் சீட்டுக்கட்டுகள், தாயக் கட்டைகள் போன்றவை வைத்திருப்பது தடைசெய்யப்பட்டது.
- சூலை - இத்தாலியில் பரவிய கொள்ளை நோய் வெனிசு நகரை அடைந்தது.
- செப்டம்பர் 7 - பாஸ்டன் நகரம் அமைக்கப்பட்டது.
- பிரித்தானியர் பரமாரிபோவில் (சுரிநாம்) குடியேறினர்.
- இரண்டு மில்லியன் மக்கள் இறப்புக்குக் காரணமான தக்காணப் பஞ்சம் இந்தியாவில் ஆரம்பமாகியது. இரண்டு ஆண்டுகள் வரை நீடித்தது.
- மாலாயாவின் அசாகான் சுல்தானகம் ஆரம்பம்.
# 1630

## பிறப்புகள்

- பெப்ரவரி 19 - பேரரசர் சிவாஜி, மராட்டியப் பேரரசை உருவாக்கியவர் (இ. 1680)
# 1630

## இறப்புகள்

- நவம்பர் 15 - யோகான்னசு கெப்லர், செருமானிய வானியலாளர் (பி. 1571)
- வில்லெம் ஜான்சூன், டச்சு கடற்பயணி, குடியேற்ற ஆளுநர் (பி. 1570)
# விக்கிப்பீடியா:பங்களிப்பாளர் அறிமுகம்/யோகிசிவம்

தில்லை நாதன் என்ற இயற்பெயரைக் கொண்ட **யோகிசிவம்**, இராமநாதபுர மாவட்டத்தில் உள்ள பம்மனேந்தலைச் சேர்ந்தவர். தமிழக அரசின் நில அளவைப் பிரிவில் சார் ஆய்வாளராகப் பணியாற்றி உடல்நலக்குறைவால் விருப்ப ஓய்வு பெற்றுள்ளார். தமிழக அரசின் சிறந்த பணியாளருக்கான விருதை 2010, 2011, 2012 ஆகிய ஆண்டுகளுக்குப் பெற்றுள்ளார். ஏப்ரல் 2013இலிருந்து விக்கிப்பீடியாவில் பங்களித்து வருகிறார். நில அளவை (தமிழ்நாடு), அயிரை மலை, ஆலம் ஆரா, திராவிடதேசம், பதினாறாம் நாள் குருச்சேத்திரப் போர், எஸ். வி. சகஸ்ரநாமம், கே. முத்தையா போன்ற கட்டுரைகளை உருவாக்கியுள்ளார்.
# நீங்க நல்லா இருக்கணும்

**நீங்க நல்லா இருக்கணும்** 1992-ஆம் ஆண்டில் விசு இயக்கத்தில் வெளியான ஓர் இந்தியத் தமிழ்த் திரைப்படமாகும். நிழல்கள் ரவி, பானுப்ரியா, ஆகியோர் முக்கிய கதாபாத்திரங்களிலும், மனோரமா, சந்திரசேகர் ஆகியோர் துணைக் கதாப்பாத்திரத்திரங்களிலும் நடித்திருந்தனர். எம். எஸ். விசுவநாதன் இசையமைத்திருந்தார்.
# நீங்க நல்லா இருக்கணும்

## இதர தகவல்கள்

மதுவினால் உண்டாகும் தீமைகளைச் சமுதாயத்திற்கு எடுத்துரைப்பதாக இத்திரைப்படம் அமைந்தது. இத்திரைப்படம் சிறந்த சமூக கருத்துடைய திரைப்படத்திற்கான தேசிய விருதினை வென்றது. அப்போதைய தமிழக முதல்வர் ஜெயலலிதா இப்படத்தில் தோன்றினார். இத்திரைப்படம் தமிழ்நாடு அரசு நிதியுதவி அளித்த முதல் திரைப்படமாகும்.
# கோபால்ட்(II) ஆக்சைடு

**கோபால்ட்(II) ஆக்சைடு** *(Cobalt(II) oxide or cobalt monoxide)* என்பது CoO என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சிவப்பு ஆலிவ் பச்சை படிகங்களாக அல்லது சாம்பல் அல்லது கருப்பு தூளாக இச்சேர்மம் தோற்றமளிக்கிறது . பீங்கான் தொழிலில் நீலநிறப் பளிங்கை உருவாக்கும் கூட்டுப்பொருளாகவும் மிளிரியாகவும் வேதித் தொழிற்சாலைகளில் கோபால்ட்(II) உப்புகளைத் தயாரிக்கவும் பயன்படுத்தப்படுகிறது.
# கோபால்ட்(II) ஆக்சைடு

## அமைப்பு மற்றும் பண்புகள்

அணிக்கோவை மாறிலி மதிப்பு 4.2615 Å உள்ள பெரிகிளாசு (பாறை உப்பு) அமைப்பை கோபால்ட்(II) ஆக்சைடு படிகங்கள் ஏற்றுள்ளன.  
16°செல்சியசு வெப்பநிலைக்குக் கீழ் எதிரயகாந்தப்பொருளாக உள்ளது.
# கோபால்ட்(II) ஆக்சைடு

## தயாரிப்பு

950° செல்சியசு வெப்பநிலையில் கோபால்ட் (II,III) ஆக்சைடு சிதைவடைந்து கோபால்ட்(II) ஆக்சைடாக மாறுகிறது.:
:2 Co<sub>3</sub>O<sub>4</sub> → 6 CoO + O<sub>2</sub>
வர்த்தகரீதியாக கிடைத்தாலும் கோபால்ட்(II) ஆக்சைடு ஆய்வகங்களிலும் கோபால்ட்(II) குளோரைடு கரைசலை மின்னாற்பகுப்பு முறையில் தயாரிக்கிறார்கள்  
CoCl<sub>2</sub> + H<sub>2</sub>O → CoO + H<sub>2</sub> + Cl<sub>2</sub>.  
கோபால்ட் ஐதராக்சைடை வெப்ப நீர்நீக்கம் செய்து பின்னர் வீழ்படிவாக்கும் முறையிலும் கோபால்ட்(II) ஆக்சைடை தயாரிக்கப்படுகிறது.  
: CoX + 2 KOH → Co(OH)<sub>2</sub> + K<sub>2</sub>X
: Co(OH)<sub>2</sub> → CoO + H<sub>2</sub>O
# கோபால்ட்(II) ஆக்சைடு

## வினைகள்

கோபால்ட்(II) ஆக்சைடு கனிம அமிலங்களுடன் வினைபுரிந்து தொடர்புடைய கோபால்ட் உப்புகளை உருவாக்குகிறது.
: CoO + 2 HX → CoX<sub>2</sub> + H<sub>2</sub>O
# கோபால்ட்(II) ஆக்சைடு

## பயன்பாடுகள்

பல நூற்றாண்டுகளாக மட்பாண்டத் தொழிலில் வண்ணமூட்டும் முகவராகக் கோபால்ட்(II) ஆக்சைடு பயன்படுத்தப்படுகிறது. இக்கூட்டுப்பொருள் ஆழ்ந்த நீல நிறத்தை (கோபால்ட் நீலம்) வழங்குகிறது. கோபால்ட்(II) ஆக்சைடின் பட்டை இடைவெளி சுமார் 2.4 எலக்ட்ரான் வோல்ட் ஆகும் கோபால்ட் நீலக் கண்ணாடிகளிலும் இது பயன்படுத்தப்படுகிறது.
# இலங்கையின் உலக அழகி

**இலங்கையின் உலக அழகி** (*Miss World Sri Lanka*) என்பது தேர்வு செய்யப்பட்ட நாடுகளின் பிரதிநிதிகளிடையே நடத்தப்படும் உலக அழகிப் போட்டியில் பங்குபெறத் தகுதியாகும் இலங்கை அழகியைத் தெரிவு செய்ய இலங்கையில் நடத்தப்படும் அழகிப் போட்டியாகும்.  
இது உலக அழகிப் போட்டியில் இலங்கையை பிரதிநிதித்துவப்படுத்தும் பெண்களின் பட்டியல் ஆகும்:
# இலங்கையின் உலக அழகி

## வென்றவர்கள்

**-
! ஆண்டு
! இலங்கை உலக அழகி
! வேலை வாய்ப்பு
! குறிப்புகள்**  
| 2016 | அம்ரித்தா டி சில்வா |  |  |
| --- | --- | --- | --- |
| 2015 | திலினி அமரசூரிய |  |  |
| 2014 | சுலக்சி ரணதுங்க |  |  |
| 2013 | இரேசா அசங்கி டி சில்வா |  |  |
| 2012 | சுமுடு ப்ரசாடினீ |  |  |
| 2011 | புஷ்பிகா டெ சில்வா |  |  |
| 2010 | ஃபலன் ரனசின்க | **கடற்கரை அழகி** (Top 40) |  |
| 2009 | கம்யா விஜயடாச |  |  |
| 2008 | ரொசெல் கொர்ரெயா |  |  |
| 2007 | மரயா கொலம்பகே |  |  |
| 2006 | ரப்தி கெர்கொவென் |  |  |
| 2005 | னடீகா பெரெரா |  |  |
| 2004 | அனர்கலீ ஆகர்ஷா |  |  |
| 2003 | சசினி அயேன்ட்ரா |  |  |
| 2002 | னிலூஷா கமகே | புறக்கணித்தனர் |  |
| 2000 | கங்கா குனசேகர |  |  |
| 1999 | டிலுமினீ டெ அல்நிச் ஜயசிங்க |  |  |
| 1994 | னுஷாரா ரூச்ரீ ப்ரமாலி | போட்டியிட்டனர் 1994 பிரபஞ்ச அழகி |  |
| 1993 | சமிலா நிக்ரமசிங்க |  |  |
| 1992 | இஷாரா மாகொலகே |  |  |
| 1991 | ஜகீ எமெல்டா பெனட் |  |  |
| 1990 | மேரி குனசேகர |  |  |
| 1989 | செரீனா டென்வர் |  |  |
| 1988 | மிஷெல் கொஎல்மெயர் |  |  |
| 1987 | ப்ரியங்ஜலீ டெ அல்விச் |  |  |
| 1986 | இன்டிரா குனரத்ன |  |  |
| 1985 | னடாலி குனவர்டன |  |  |
| 1984 | பாக்யா உடேஷிகா குனசிங்க |  |  |
| 1983 | பியோனா விக்கிரமசிங்க | தவற |  |
| 1982 | தானியா கொலீன் அன்னே பெரைரா |  |  |
| 1981 | சோனியா எலிசபெத் டக்கர் |  |  |
| - | 1980 | ரோஸி சேனாநாயக்க | Miss Asia Pacific 1981, Mrs. World 1985 |
| 1979 | ஷாமிலா வீரசூரிய |  |  |
| - | 1978 | மனோகரி வாணிகசூரிய | கடந்த 15 |
| 1977 | ஷர்மினி சேனாரட்ன |  |  |
| 1976 | தமரா இன்கிரிட் சுப்பிரமணியன் | தவற |  |
| 1975 | ஆன்கெல ஸெனெவிரட்னெ |  |  |
| 1974 | வினொடனி ஜயசேகர |  |  |
| 1973 | சிராந்தி ராசபக்ச | போட்டியிட்டனர் 1973 பிரபஞ்ச அழகி |  |
| 1971 | கெயில் அபே சிங்கா |  |  |
| - | 1970 | யொலன்டா அஹ்லிப் | கடந்த 15 |
| 1968 | நிலன்தி விஜெஸின்க்ஹெ |  |  |
| 1967 | தெரெஸ் ஃபெர்னன்டொ |  |  |
| 1966 | ப்ரிஸ்கிலா மர்டென்ஸ்ய்ன் |  |  |
| 1965 | மினெர்வா டெ ஸில்வா | போட்டியிட்டனர் 1965 பிரபஞ்ச அழகி |  |
| 1964 | மரினா ஸ்வன் |  |  |
| - | 1963 | ஜெனிஃபர் ஆன் பொன்சேகா | கடந்த 15 |
| 1961 | சுசீலா பெரெரா |  |  |
| 1955 | ஸீதா குணரத்ன |  |  |
| 1954 | ஜெனட் டி ஜொங்க் |  |  |
| - | 1953 | மானெல் இலங்கக்கூன் | 4 வது இடத்தில் |
# பர்மாவில் பிரித்தானிய ஆட்சி

உள்ளிட்ட பிரித்தானியாவின் இந்தியப் பேரரசு]]  
**பர்மாவில் பிரித்தானிய ஆட்சி** (British rule in Burma) (ஆட்சி காலம்: 1824 - 1948), பர்மாவில் வணிகம் செய்ய வந்த பிரித்தானியர்கள், சிறிது சிறிதாக பர்மாவின் நிலப்பரப்புகளை ஆக்கிரமிப்பு செய்து கொண்டே, 1824 - 1886 கால கட்டத்தில் நடந்த மூன்று ஆங்கிலேய-பர்மியப் போர்கள் மூலம், கிழக்கிந்திய கம்பெனி ஆட்சியாளர்களாலும், பின்னர் பிரித்தானிய இந்திய ஆட்சியாளர்களும் பர்மாவின் பெரும் பகுதிகளை ஆக்கிரமித்துக் கொண்டது.
# பர்மாவில் பிரித்தானிய ஆட்சி

## ஆட்சி விரிவாக்கம்

- 1824-1826இல் நடந்த முதல் ஆங்கிலேய-பர்மியப் போரில், இந்தியாவின் வடகிழக்கில் உள்ள அகோம் பேரரசு, மணிப்பூர் இராச்சியம் போன்ற பகுதிகளையும், பர்மாவின் அரக்கான் மலைப் பகுதிகளையும் ஆங்கிலேய அரசு கைப்பற்றியது. .
- 1852-1853இல் நடந்த இரண்டாம் ஆங்கிலேய - பர்மியப் போரில், கீழ் பர்மாவின் பெகு பகுதிகளை ஆங்கிலேயர்கள் கைப்பற்றினர். இப்போருக்குப் பின் அரண்மனைக் கலவரம் மூண்டதால், பர்மிய அரசர் பாகன் மின் பதவி நீக்கம் செய்யப்பட்டு, அவரது சகோதரர் மிண்டன் மின்னை பர்மிய அரசனாக்கினர். பிரித்தானிய சட்ட திட்டங்களின் அடிப்படையில், மக்களால் தேர்தல் முறையில் தேர்ந்தெடுக்கப்பட்ட உறுப்பினர்களைக் கொண்ட, வரையறுக்கப்பட்ட அதிகாரங்களுடன் பர்மிய நாடளுமன்ற பேரரவை அமைக்கப்பட்டது. பர்மாவின் முதல் பிரதமராக தேர்ந்தெடுக்கப்பட்ட பா மௌவை 1939ஆம் ஆண்டில் யு ஷா வெளியேற்றி ஆட்சியை கைப்பற்றி, பிரித்தானியர்களால் கைது செய்யப்படும் வரை, 19 சனவரி 1942 முடிய பதவியில் இருந்தார்.
# பர்மாவில் பிரித்தானிய ஆட்சி

## இரண்டாம் உலகப் போர்

இரண்டாம் உலகப் போரின் துவக்கத்தில் 1942இல் பர்மாவை, பிரித்தானியரிடமிருந்து, ஜப்பானிய இராணுவம் கைப்பற்றி 1945ஆம் ஆண்டு வரை தன் கட்டுக்குள் வைத்திருந்தது. பர்மா அரசின் தலைநகராக ரங்கூன் நகரம் விளங்கியது. இரண்டாம் உலகப் போரின் இறுதியில் 1945இல் பிரித்தானிய இராணுவம் மீண்டும் பர்மாவை ஜப்பானிடமிருந்து கைப்பற்றியது.
# பர்மாவில் பிரித்தானிய ஆட்சி

## பர்மிய விடுதலைப் போராட்டம்

பர்மிய பிரித்தானிய அரசுக்கு எதிராக, இராணுவ அதிகாரியும், அரசியல்வாதியுமான ஆங் சான் பர்மாவின் விடுதலைக்கு பாடுபட்டவர். 26 டிசம்பர் 1942இல் பர்மா புரட்சி இராணுவத்தை உருவாக்கியவர். 4 சனவரி 1948 அன்று பர்மா விடுதலை அடைதற்கு அடைவதற்கு ஆறு மாதங்களுக்கு முன்னர்
19 சூலை 1947இல் படுகொலை செய்யப்பட்டார்.
# பர்மாவில் பிரித்தானிய ஆட்சி

## இதனையும் காண்க

- இந்தியாவில் கம்பெனி ஆட்சி
- பிரித்தானியாவின் இந்தியப் பேரரசு
# சமஸ்திபூர் மாவட்டம்

**சமஸ்திபூர் மாவட்டம்**, இந்திய மாநிலமான பீகாரின் மாவட்டங்களில் ஒன்று. இதன் தலைமையகம் சமஸ்திபூரில் உள்ளது. இந்த மாவட்டம் 2904&nbsp;km² பரப்பளவில் அமைந்துள்ளது. இங்கு 27,16,929 மக்கள் வசிக்கின்றனர்.
# சமஸ்திபூர் மாவட்டம்

## பொருளாதாரம்

2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பிந்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பிந்தங்கிய மாவட்டங்களுக்கான ஒன்றிய அரசின் நிதியைப் பெறுகிறது.
# சமஸ்திபூர் மாவட்டம்

## அரசியல்

இந்த மாவட்டம் சமஸ்தீபூர், உஜியார்பூர் ஆகிய மக்களவைத் தொகுதிகளுக்கு உட்பட்டது.
# சிறுப்பிட்டி

**சிறுப்பிட்டி**, இலங்கையின் யாழ்ப்பாண மாவட்டத்தில் வலிகாமம் கிழக்குப் பிரதேச செயலாளர் பிரிவுக்குள் அடங்கியுள்ள ஒரு ஊராகும். யாழ்ப்பாணம்-பருத்தித்துறை வீதியில் நீர்வேலிக்கும், புத்தூருக்கும் இடையில் அமைந்துள்ள இந்த ஊர் யாழ்ப்பாணத்தில் இருந்து ஏறத்தாழ 14 கி.மீ. தொலைவில் உள்ளது. இவ்வூர், சிறுப்பிட்டி வடக்கு, சிறுப்பிட்டி தெற்கு, சிறுப்பிட்டி மேற்கு, சிறுப்பிட்டி கிழக்கு, சிறுப்பிட்டி மத்தி என ஐந்து பிரிவுகளாகப் பிரிக்கப்பட்டுள்ளது. இவ்வூரைச் சுற்றி புத்தூர், அச்செழு, ஈவினை, நீர்வேலி ஆகிய ஊர்கள் உள்ளன.
# சிறுப்பிட்டி

## பாடசாலைகள்

சிறுப்பிட்டியில் சிறுப்பிட்டி இந்து தமிழ்க் கலவன் பாடசாலை, சிறுப்பிட்டி அரசாங்க தமிழ்க் கலவன் பாடசாலை என இரண்டு அரசாங்கப் பாடசாலைகள் உள்ளன.
# சிறுப்பிட்டி

## கோயில்கள்

அவற்றுள் சில:
- சிறுப்பிட்டி வடக்கு இலுப்பையடி முத்துமாரி அம்மன் கோயில்
- சிறுப்பிட்டி மேற்கு பெருதலை பார்வதி பரமேஸ்வரன் கோவில்
- சிறுப்பிட்டி மேற்கு ஞானவைரவர் ஆலயம்
- சிறுப்பிட்டி தெற்கு செல்லப்பிள்ளையார் கோயில்
- சிறுப்பிட்டி மத்தி மனோன்மணி அம்பாள் ஆலயம்
- சிறுப்பிட்டி மேற்கு நாகதம்பிரான் ஆலயம்
- சிறுப்பிட்டி கிழக்கு அண்ணமார் ஆலயம்
- சிறுப்பிட்டி தெற்கு ஸ்ரீ பத்திரகாளி அம்மன் ஆலயம்
- சிறுப்பிட்டி வடக்கு ஞானவைரவர் ஆலயம்
- சிறுப்பிட்டி வடக்கு விஷ்ணு துர்க்கா ஆலயம்
- சிறுப்பிட்டி கிழக்கு சிவபூதவராயர் ஆலயம்
# சிறுப்பிட்டி

## புகழ்பெற்ற சிறுப்பிட்டியைச் சேர்ந்தோர்

- சி. வை. தாமோதரம்பிள்ளை
# மதுபனி மாவட்டம்

**மதுபனி மாவட்டம்** (*Madhubani district*) இந்திய மாநிலமான பீகாரின் மாவட்டங்களில் ஒன்று. இதன் தலைமையகம் மதுபனியில் உள்ளது.
# மதுபனி மாவட்டம்

## பொருளாதாரம்

2006ஆம் ஆண்டில், மத்திய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான மத்திய அரசின் நிதியைப் பெறுகிறது.
# மதுபனி மாவட்டம்

## அரசியல்

இந்த மாவட்டம் மதுபனி, ஜஞ்சார்பூர் ஆகிய மக்களவைத் தொகுதிகளுக்கு உட்பட்டது. இந்த மாவட்டத்தை பீகாரின் சட்டமன்றத்துக்கு ஹர்லாக்கி, பேனிபட்டி, கஜவுலி, பாபூபரி, பிஸ்பீ மதுபனி, ராஜ்நகர், ஜஞ்சார்பூர், புல்பராஸ், லவுகஹா ஆகிய சட்டமன்றத் தொகுதிகளாகப் பிரித்துள்ளனர்.
# விக்கிப்பீடியா:சிற்றிதழ் தகவல்கள்

<pre>
**பேனா முனை** சிங்கப்பூரிலிருந்து 1946ம் ஆண்டு மாதத்துக்கிரு முறை வெளிவந்த ஒரு இஸ்லாமிய சிற்றிதழாகும்.
# விக்கிப்பீடியா:சிற்றிதழ் தகவல்கள்

## ஆசிரியர்

- கவிஞர் பஹ்ருத்தீன்
# விக்கிப்பீடியா:சிற்றிதழ் தகவல்கள்

## உள்ளடக்கம்

இஸ்லாமிய இலக்கிய செய்திகளையும், இஸ்லாமிய உலக செய்தி விமர்சனங்களையும், இஸ்லாமிய அறிவியல் ஆக்கங்களையும் இது உள்ளடக்கியிருந்தது.  
</pre>  
<pre>
**மின்னொளி** இந்தியா காரைக்காலிலிருந்து 1946ல் வெளிவந்த ஒரு மாத இதழாகும்.
# விக்கிப்பீடியா:சிற்றிதழ் தகவல்கள்

## ஆசிரியர்

- அப்துல் காதர் சாதலி.
# விக்கிப்பீடியா:சிற்றிதழ் தகவல்கள்

## உள்ளடக்கம்

இது இசுலாமிய மாத இதழ் என்ற அடிப்படையில் பல்வேறுபட்ட கலை இலக்கிய ஆக்கங்களையும், சமூக எழுச்சிமிகு ஆக்கங்களையும் கொண்டிருந்தது.  
</pre>  
<pre>  
**விகடகவி** இந்திய தமிழ்நாடு, சென்னையிலிருந்து வெளிவரும் ஒரு பல்சுவை மாத இதழாகும்.
# விக்கிப்பீடியா:சிற்றிதழ் தகவல்கள்

## ஆசிரியர்

- ஜே. பால்
# விக்கிப்பீடியா:சிற்றிதழ் தகவல்கள்

## தலைமை நிர்வாக ஆசிரியர்கள்

- ஜே. நிரஞ்சனி
- மு. பிரேமலதா
# விக்கிப்பீடியா:சிற்றிதழ் தகவல்கள்

## முகவரி

விகடகவி, த.பெ.எண். 62/30, சென்னை 06
# விக்கிப்பீடியா:சிற்றிதழ் தகவல்கள்

## உள்ளடக்கம்

இவ்விதழில் கதைகள், கட்டுரைகள், கவிதைகள், துணுக்குகள் போன்ற பல்சுவை அம்சங்கள் இடம்பெற்றிருந்தன.  
</pre>
# விக்கிப்பீடியா:பங்களிப்பாளர் அறிமுகம்/உலோ. செந்தமிழ்க்கோதை

சென்னையில் வாழும் **உலோ.செந்தமிழ்க்கோதை**, தமிழ்நாடு மின்வாரியத்தில் பணியாற்றி ஓய்வு பெற்ற மின்பொறியாளர். பல களஞ்சியப் பணிகளிலும் கலைச்சொல் தொகுப்புகளிலும் பங்களித்தவர். 1960களில் இருந்தே அறிவியல் தமிழ்வளர்ச்சியில் ஈடுபட்டு வருபவர். தமிழ்நாடு மின்வாரியத் தொழில்நுட்ப அகராதியை உருவாக்கியவர். 2014 திசம்பர் முதல் தமிழ் விக்கிப்பீடியாவில் பங்களிக்கிறார். தமிழ் விக்சனரியில் 600க்கும் மேற்பட்ட புதிய கலைச்சொற்களை வரையறையுடன் இட்டுள்ளார். வானியல், மெய்யியல் தொடர்பான 160 அளவுக்கும் மேற்பட்ட கட்டுரைகளை எழுதியுள்ளார். அறிவியலின் மெய்யியல், பியேர் அபேலார்டு, தியானோ, தொல்மரபியல், கார்னியாடெசு,அர்செசிலௌசு, கரோலின் எர்ழ்செல், நாம் ஆற்றுப் போர் முதலியன இவர் பங்களித்த கட்டுரைகளுள் சில.
# கோமுகி அணை

**கோமுகி அணை** (Gomukhi dam) தமிழ்நாடு மாநிலம், கள்ளக்குறிச்சி மாவட்டம் கல்வராயன் மலை வட்டம் கச்சிராபாளையம் என்னும் ஊரிலிருந்து சுமார் 3 கி.மீ தூரத்தில் அமைந்துள்ள ஓர் அணையாகும்.
# கோமுகி அணை

## வரலாறு

கல்வராயன்மலை அடிவாரத்தில் அமைந்துள்ளது, கோமுகி அணை. காமராஜர் முதல்வராக இருந்த 1963 ஆம் ஆண்டில் இந்த அணை கட்டும் பணி தொடங்கி, பக்தவத்சலம் முதல்வராக இருந்த பொழுது நவம்பர் 23, 1965ஆம் ஆண்டில் முடிந்து பயன்பாட்டுக்கு வந்தது. கல்வராயன் மலைப் பகுதியில் பெய்யும் மழைநீர் முழுவதும் கல்படை, பொட்டியம், மல்லிகைப்பாடி, பரங்கிநத்தம் ஆகிய ஆறுகளின் வழியாக இந்த அணைக்கு வருகிறது. 360 ஹெக்டேர் நீர்ப்பரப்பு கொண்ட இந்த அணை மூலம் 50-க்கும் மேற்பட்ட கிராமங்களைச் சேர்ந்த 2,024.29 ஹெக்டர் விளைநிலங்கள் பாசன வசதி பெறுகின்றன. இதற்காக அணையில் இருந்து 8,917 மீட்டர் தூரத்துக்கு கால்வாய் செல்கிறது. கோமுகி அணையின் மொத்த கொள்ளளவு 46 அடியாகும்.
# கோமுகி அணை

## சிறப்புகள்

சுற்றுலா பயணிகளை கவரும் வகையில் குதிரை மீதமர்ந்து நேரு சவாரி செய்யும் சிலை, குறள் எழுதும் திருவள்ளுவர் சிலை, சிவபெருமான் சிலை, காளை மாடு, உழைப்பாளி சிலைகள், கண்கவர் விளக்குகள், காட்சி மேடைகள் இருக்கின்றது. அருகில் பூங்கா ஒன்று அமைந்துள்ளது. கல்வராயன் மலைக்கு சுற்றுலா செல்பவர்கள் கோமுகி அணையைப் பார்க்க வருகிறார்கள். கல்வராயன்மலையில் உள்ள பெரியார் அருவி, மேகம் அருவி, வெள்ளி அருவிகளை காண்பதற்காக வரும் சுற்றுலாப் பயணிகள் கோமுகி அணைக்கும் வந்து செல்கின்றனர்.
# செயல்வழிக்கற்றல் முறை

**செயல்பாட்டு வழி கற்றல்**(Activity Based Learning அல்லது ABL) என்பது ஒரு கற்றல் கற்பித்தல் முறையாகும். இம்முறையை பயன்படுத்தி குழந்தைகளுக்கு செயல்பாடுகள் மூலமாக கல்வி கற்பிக்க முடியும்.
# செயல்வழிக்கற்றல் முறை

## வரலாறு

பிரித்தானிய நாட்டை சேர்ந்த டேவிட் ஹார்ஸ்பர்க் என்பவர், இரண்டாம் உலகப் போர் நடந்து கொண்டிருந்த சமயத்தில் இந்தியா வந்து தங்க நேரிட்டது. அப்போது செயல்பாட்டு வழி கற்றல் முறையைத் துவக்கினார். அவர் ஒரு புதுமையான சிந்தனையாளராகவும், கவர்ந்திழுக்கும் தலைவராகவும் இருந்தார். கோலார் மாவட்டத்தில் 7-ஏக்கர் (28,000 சதுரமீட்டர்) அளவில் நீல் பாக் பள்ளியை துவக்கி, செயல்பாட்டு வழி கற்றல் முறைக்கு அடித்தளமிட்டார். தமிழ்நாட்டில் செயல்பாட்டு வழி கற்றல் 2003ம் ஆண்டு சென்னைப் பள்ளிகளில் முதலாம், இரண்டாம் வகுப்புகளுக்கு துவக்கப்பட்டு பின்பு மாநிலம் முழுவதும் உள்ள அரசுப்பள்ளிகளிலும் அரசு உதவி பெறும் பள்ளிகளிலும் ஒன்று முதல் நான்காம் வகுப்பு வரையிலும் பின்பற்றப்பட்டுவருகிறது.
# செயல்வழிக்கற்றல் முறை

## பயிற்று வழிமுறைகள்

செயல்வழிக் கற்றலுக்கு சில வழிமுறைகள் பின்பற்றப்படுகின்றன.
# செயல்வழிக்கற்றல் முறை

## பயிற்று வழிமுறைகள்

### ஏணிப்படி

ஒவ்வொரு பாடப்பிரிவின் கருத்தும், திறனும் மைல்கல்களாகப் பிரிக்கப்பட்டு, ஏணிப்படிகளைப் போல அமைக்கப்படுகின்றன. மாணவர்கள் தாங்களே கற்றல் செயலில் ஈடுபடும் வகையில் ஒவ்வொரு மைல்கல்லும் அமைக்கப்பட்டுள்ளன.
# செயல்வழிக்கற்றல் முறை

## பயிற்று வழிமுறைகள்

### கற்றல் அட்டைகள்

பாடப் புத்தகத்திற்குப் பதிலாகப் படங்களும் சொற்களும் கொண்ட அட்டைகள் பயன்படுத்தப்படுகின்றன. பாடக்கருத்துகள் அனைத்தும் அட்டைகளில் அச்சிடப்பட்டிருக்கும். இதில் கற்றல் அட்டைகள், குழு அட்டைகள் என இரண்டு வகை உண்டு.
# செயல்வழிக்கற்றல் முறை

## பயிற்று வழிமுறைகள்

### சின்னம்

ஒவ்வொரு சின்னத்திற்கும் ஒரு செயல்பாடு என்ற அடிப்படையில் அமைக்கப்பட்டுள்ளது. அனைத்து பாடத்திற்கும் பொதுவான சின்னமும், பாடவாரியாக தனித்தனிச்சின்னமும் உள்ளது. மாணவர்கள் முதலில் தாங்கள் கற்க வேண்டிய பாடப்பகுதியை ஏணிப்படியில் பார்த்து அதற்கு பொருத்தமான சின்னத்தையுடைய அட்டையினை தாங்களாகவே எடுத்து கற்கத் தொடங்குவர்.
# செயல்வழிக்கற்றல் முறை

## பயிற்று வழிமுறைகள்

### நிறம்

மாணவர்கள் இனம் கண்டு கொள்ளும் வகையில் ஒவ்வொரு பாடத்திற்கும் ஒவ்வொரு நிறம் கொடுக்கப்பட்டுளது.
# செயல்வழிக்கற்றல் முறை

## பயிற்று வழிமுறைகள்

### குழு அட்டை (செயல்பாடு)

ஏணிப்படியில் உள்ள அனைத்து சின்னங்களும் ஆறு குழு அட்டைகளில் அமைக்கப்பட்டுள்ளது. முதல் இரண்டு குழு அட்டைகளில் உள்ளவற்றை முழுமையாக ஆசிரியரின் துணையோடு கற்பர். மூன்று, நான்கு, ஐந்தாவது குழு அட்டைகளில் உள்ளவற்றை ஆசிரியரின் மேற்பார்வையோடு, சக மாணவர்களுடன் துணையோடு கற்பர். ஆறாவது குழு அட்டையில் உள்ளவற்றை மாணவர்கள் தனியாக கற்பர்.
# செயல்வழிக்கற்றல் முறை

## பயிற்று வழிமுறைகள்

### கம்பிப்பந்தல்

மாணவர்களை ஊக்குவிக்கும் வகையில், அவர்களின் படைப்புகளும் செயல்பாடுகளும் கம்பிப்பந்தலில் தொங்கவிடப்படும்.
# செயல்வழிக்கற்றல் முறை

## பயிற்று வழிமுறைகள்

### கீழ் மட்டக் கரும்பலகை

வகுப்பறையின் நான்கு சுவரிலும் மாணவர்களுக்கு எட்டும் உயரத்தில் கரும்பலகை அமைக்கப்பட்டு, ஒவ்வொரு மாணவருக்கும் கரும்பலகையில் தனித்தனியே இடம் ஒதுக்கப்பட்டு அவரவர் பெயர் எழுதப்பட்டிருக்கும். அதில் மாணவர்கள் அந்தந்த பாடத்திற்கான எழுத்து பயிற்சியினை மேற்கொள்வர்.
# செயல்வழிக்கற்றல் முறை

## பயிற்று வழிமுறைகள்

### கால நிலை அட்டவணை

அன்றாடம் ஏற்படும் வானிலை மாற்றங்களை உற்றுநோக்கி வகுப்பறையில் உள்ள காலநிலை அட்டவணையில் மாணவர்கள் குறிப்பிடுவர்.
# செயல்வழிக்கற்றல் முறை

## பயிற்று வழிமுறைகள்

### ஆரோக்ய சக்கரம்

மாணவர்களின் சுத்தத்துக்கும், சுற்றுப்புற சுகாதார மேம்பாட்டிற்கும் துணை புரியும் வகையில் படங்கள் அமைக்கப்பட்டிருக்கும். ஆசிரியரின் துணையோடு மாணவர்கள் இச்செயல்பாட்டினை மேற்கொள்வர்.
# செயல்வழிக்கற்றல் முறை

## பயிற்று வழிமுறைகள்

### சுய வருகைப் பதிவேடு

மாணவர்கள் தமது வருகையை தாமே பதிவு செய்யும் வகையில் அமைக்கப்பட்டப் பதிவேடு.
# செயல்வழிக்கற்றல் முறை

## பயிற்று வழிமுறைகள்

### கற்றல் அடைவுத்திறன் பதிவேடு

மாணவர்கள் கற்றறிந்த மைல்கல்களின் விவரங்கள் குறித்து வைக்கப்படும்.
# செயல்வழிக்கற்றல் முறை

## செயல் வழிக் கற்றல் முறையின் சிறப்புகள்

ஒவ்வொரு செயலிலும் மாணவர்கள் தம்மை முழுமையாக ஈடுபடுத்திக்கொள்ளும் வகையில் அமைக்கப்பட்டிருக்கும் கல்வி முறையாகும். மேலும், மாணவர்கள் சில நாட்கள் பள்ளிக்கு வர இயலாத சூழ்நிலை ஏற்பட்டாலும் எந்த பாடப்பகுதியினையும் தவற விடாதபடி, தாங்கள் கடைசியாக பயின்ற பாடப்பகுதியிலிருந்து தொடர்ந்து பயிலும்படியாக அமையப்பெற்ற முறையாகக் கருதப்படுகிறது.
# உனகோடி

**உனகோடி** (*Unakoti*) என்பதன் நேரடி பொருள் ஒரு கோடிக்கு ஒன்று குறைவு (9999999) என்பது. இது ஒரு வங்காள மொழிச் சொல் ஆகும். இது ஒரு பழமையான சைவத்தலமாகும். இங்கு பாறைகளில் புடைப்புச் சிற்பங்களும், கற்சிற்பங்களும் காட்சியளிக்கின்றன. இது இந்தியாவின் வடகிழக்கு மாநிலமான திரிபுராவின் உனகோடி மாவட்டத்தில், கைலாசகர் என்ற இடத்தில் உள்ள புகழ்பெற்ற சுற்றுலாத் தலமாகும். இது சைவ சமய யாத்திரை தலமாக உள்ளது. இது கி.பி. 7 – 9 நூற்றாண்டுகளில் அமைக்கப்பட்டதாக கருதப்படுகிறது. இந்த அற்புத பாறைக்குடைவுகளும், இதன் பழமையான அழகான சிற்பங்களும், அருவிகளும் தவறாமல் காண வேண்டியவை ஆகும். இங்கு ஈர்க்க்கூடியவை அற்புதமான பாறைச் செதுக்கல்கள், பழமையான அழகான சிற்பங்கள் மட்டுமல்லாது, இந்த இரம்மியான மலை காட்சியமைப்பும், அருவிகள் உட்பட இயற்கை அழகும் ஆகும்.